مچھ : تحصیل مچھ نا سیاسی و راجی و اُلسی تپہ غاک مچھ انتظامیہ نا کنڈآن منافع خور تندور مالک آتا برخلاف کاروائی ءِ جوان پارسا پارینے کہ مچھ انا اُلس مالو آن تندور مالک آتا کنڈآن خراب ءُ نت انا کم وزن والا ارغ بسسا غریب و مزدور کار اُلس آ بھلو پیسہ اسے ٹی بہا کننگ نا بائیکاٹ کرینے۔ تندور مالک آتا برانز و بلیک میلنگ آن اُلس آ ہچ ءُ فرق اس تمپک۔ مچھ بولان نا سیاسی و راجی تپہ غاک اسسٹنٹ کمشنر مچھ و ایس ایچ او لیویز تھانہ مچھ انا دا گام گیج نا ستا ءِ کرے۔ اُلسی تپہ غاک تندور مالک آتا کنڈآن تینا منافع خوری ءِ اسہ وڑ تخنگ کن برانز آ کاریم اٹ اتنگ نا درشانی ءِ کرینے۔ او پارینے کہ مچھ انا تندور مالک آک ہرافک اولی دے آن بے آب نت و کم وزن والا ارغ بسسا اُلس ءِ پلنگ اٹی ءُ۔
(تلار حوالکار)
